## Pravilnik o iskaznici nadzornika telekomunikacija i ovlaštenog zaposlenika koji obavlja poslove kontrole radiofrekvencijskog spektra

### NN 24/2002 (13.3.2002.), Pravilnik o iskaznici nadzornika telekomunikacija i ovlaštenog zaposlenika koji obavlja poslove kontrole radiofrekvencijskog spektra

# ministarstvo pomorstva, prometa i veza

546

Na teme­lju članka 93. stavka 5. Zakona o telekomunikacijama (»Narodne
novine«, br. 76/99., 128/99., 68/01. i 109/01.), ministar pomorstva, prometa i
veza donosi

## PRAVILNIK

### O ISKAZNICI NADZORNIKA TELEKOMUNIKACIJA I OVLAŠTENOG ZAPOSLENIKA KOJI OBAVLJA POSLOVE KONTROLE RADIOFREKVENCIJSKOG SPEKTRA

SADRŽAJ
PRAVILNIKA

Članak 1.

Ovim se Pravilnikom propisuje oblik i sadržaj iskaznice koju nosi
nadzornik telekomunikacija te oblik i sadržaj iskaznice koju nosi ovlašteni
zaposlenik Hrvatskog zavoda za telekomunikacije koji obav­lja poslove kontrole
radiofrekvencijskog spektra (u da­lj­njem tekstu: kontrolor radiofrekvencijskog
spektra), kao i postupci u slučaju vraća­nja, privremenog oduzima­nja, gubitka
ili nestanka iskaznica i zamjene iskaznica, te vođe­nje popisa izdanih
iskaznica.

OBLIK I SADRŽAJ ISKAZNICE NADZORNIKA TELEKOMUNIKACIJA

Članak 2.

(1) Iskaznica nadzornika telekomunikacija sastoji se od pokaznice i službene
značke.

(2) Pokaznica iz stavka 1. ovoga članka otiskana je na punijem papiru
bijele boje, pravokutnog oblika veličine 90¤60 mm, koji se nalazi u prozirnom
uvezu od plastične mase.

(3) Pokaznica iz stavka 1. ovoga članka sadrži:

a) na pred­njoj stranici:

1. grb Republike Hrvatske u boji,

2. natpis: »REPUBLIKA HRVATSKA«,

3. natpis: »Hrvatski zavod za telekomunikacije«,

4. naziv: »ISKAZNICA NADZORNIKA TELEKOMUNIKACIJA«,

5. broj iskaznice,

6. mjesto za sliku nosite­lja iskaznice, veličine 28¤32 mm,

7. ime i prezime nosite­lja iskaznice,

8. jedinstveni matični broj (JMBG) nosite­lja iskaznice,

b) na straž­njoj stranici:

9. opis ovlasti nosite­lja iskaznice,

10. mjesto i nadnevak izdava­nja iskaznice,

11. mjesto za vlastoručni potpis nosite­lja iskaznice,

12. mjesto za pečat i potpis direktora Hrvatskog zavoda za
telekomunikacije.

(4) Obrazac pokaznice iz
stavka 1. ovoga članka dan je u Prilogu 1.a ovoga Pravilnika kao ­nje­gov
sastavni dio.

(5) Službena značka iz stavka
1. ovoga članka okruglog je oblika, promjera 55 mm, a izrađena je od kovine, s
mjedenom ili kromiranom podlogom. Na va­njskom rubu izveden je hrvatski pleter
u mjedenom re­ljefu zlatne boje, na kojem su istaknuta slova »RH« (Republika
Hrvatska), veličine 5 mm. U središtu službene značke na zrakasto-srebrnastom
okruglom po­lju nalazi se grb Republike Hrvatske izveden u crvenom i bijelom
emajlu, visine 16 mm. Ispod grba proviruje stilizirani znak mu­nje zlatne boje,
s vrhom usmjerenim u gor­nji lijevi kut središ­nje­g po­lja. U gor­njem dijelu
kružnog poniklanog prstena, između pletera i središ­nje­g po­lja, plavim
emajlom ispisan je tekst: »NADZORNIK TELEKOMUNIKACIJA«. Do­njim dijelom službene
značke proteže se poniklana lenta koja djelomično pokriva pleter i na kojoj je
plavim emajlom upisan troznamenkasti serijski broj službene značke. Službena
značka izrađena je u niskom re­ljefu, tako da su pleter i grb Republike
Hrvatske izbočeni, dok se serijski broj službene značke utiskuje. Na straž­njoj
strani službene značke nalazi se lisnata opruga od perne bronce. Službena značka
se na straž­njoj strani pričvršćuje na kožni povez uz pomoć navoja s maticom
ili na koji drugi odgovarajući način.

(6) Prikaz službene značke iz
stavka 1. ovoga članka dan je u Prilogu 1.b ovoga Pravilnika kao ­nje­gov
sastavni dio.

(7) Nadzornik
telekomunikacija nosi iskaznicu iz stavka 1. ovoga članka u kožnom povezu crne
boje i trostrukog pre­giba. Veličina svakog pre­giba je 8¤12 cm, a na naslovnom
dijelu kožnog poveza zlatnom su bojom utisnute riječi: »REPUBLIKA HRVATSKA –
NADZORNIK TELEKOMUNIKACIJA«.

OBLIK I SADRŽAJ ISKAZNICE KONTROLORA RADIOFREKVENCIJSKOG SPEKTRA

Članak 3.

(1) Iskaznica kontrolora
radiofrekvencijskog spektra sastoji se od pokaznice i službene značke.

(2) Pokaznica iz stavka 1.
ovoga članka otiskana je na punijem papiru bijele boje, pravokutnog oblika veličine
90¤60 mm, koji se nalazi u prozirnom uvezu od plastične mase.

(3) Pokaznica iz stavka 1.
ovoga članka sadrži:

a) na pred­njoj stranici:

1. grb Republike Hrvatske u
boji,

2. natpis: »REPUBLIKA
HRVATSKA«,

3. natpis: »Hrvatski zavod za
telekomunikacije«,

4. naziv: »ISKAZNICA
KONTROLORA RADIOFREK­VENCIJSKOG SPEKTRA«,

5. broj iskaznice,

6. mjesto za sliku nosite­lja
iskaznice, veličine 28¤32 mm,

7. ime i prezime nosite­lja
iskaznice,

8. jedinstveni matični broj
(JMBG) nosite­lja iskaznice,

b) na straž­njoj stranici:

9. opis ovlasti nosite­lja
iskaznice,

10. mjesto i nadnevak izdava­nja
iskaznice,

11. mjesto za vlastoručni
potpis nosite­lja iskaznice,

12. mjesto za pečat i potpis
direktora Hrvatskog zavoda za telekomunikacije.

(4) Obrazac pokaznice iz stavka 1. ovoga članka dan je u Prilogu 2.a
ovoga Pravilnika kao ­nje­gov sastavni dio.

(5) Službena značka iz stavka
1. ovoga članka okruglog je oblika, promjera 55 mm, a izrađena je od kovine, s
mjedenom ili kromiranom podlogom. Na va­njskom rubu izveden je hrvatski pleter
u mjedenom re­ljefu zlatne boje, na kojem su istaknuta slova »RH« (Republika
Hrvatska), veličine 5 mm. U središtu službene značke na zrakasto-srebrnastom
okruglom po­lju nalazi se grb Republike Hrvatske izveden u crvenom i bijelom
emajlu, visine 16 mm. Ispod grba proviruje stilizirani znak mu­nje zlatne boje,
s vrhom usmjerenim u gor­nji lijevi kut središ­nje­g po­lja. U gor­njem dijelu
kružnog poniklanog prstena, između pletera i središ­nje­g po­lja,  plavim
emajlom  ispisan  je
tekst:  »KONTROLOR  RF-­-SPEK­TRA«. Do­njim dijelom službene značke
proteže se poniklana lenta koja djelomično pokriva pleter i na kojoj je plavim
emajlom upisan troznamenkasti serijski broj službene značke. Službena značka
izrađena je u niskom re­ljefu, tako da su pleter i grb Republike Hrvatske izbočeni,
dok se serijski broj službene značke utiskuje. Na straž­njoj strani službene
značke nalazi se lisnata opruga od perne bronce. Službena značka se na straž­njoj
strani pričvršćuje na kožni povez uz pomoć navoja s maticom ili na koji drugi
odgovarajući način.

(6) Prikaz službene značke iz
stavka 1. ovoga članka dan je u Prilogu 2.b ovoga Pravilnika kao ­nje­gov
sastavni dio.

(7) Kontrolor
radiofrekvencijskog spektra nosi iskaznicu iz stavka 1. ovoga članka u kožnom
povezu crne boje i trostrukog pre­giba. Veličina svakog pre­giba je 8¤12 cm, a
na naslovnom dijelu kožnog poveza zlatnom su bojom utisnute riječi: »REPUBLIKA
HRVATSKA – KONTROLOR RADIOFREKVENCIJSKOG SPEKTRA«.

VRAĆANJE I PRIVREMENO ODUZIMANJE ISKAZNICA

Članak 4.

(1) Nadzornik
telekomunikacija i kontrolor radiofrekvencijskog spektra, kojima prestane radni
odnos u Hrvatskom zavodu za telekomunikacije (u da­lj­njem tekstu: Zavod), ili
koji su raspoređeni na drugo radno mjesto, moraju s danom prestanka radnog
odnosa ili s danom raspoređiva­nja na drugo radno mjesto vratiti iskaznicu
direktoru Zavoda.

(2) Nadzorniku
telekomunikacija i kontroloru radiofrekvencijskog spektra privremeno će se
oduzeti iskaznica ako je protiv ­njih pokrenuta istraga ili je podignuta optužnica
bez pokreta­nja istrage, i to do okonča­nja postupka.

GUBITAK ILI NESTANAK ISKAZNICA

Članak 5.

(1) Nadzornik
telekomunikacija i kontrolor radiofrekvencijskog spektra, koji izgube iskaznicu
ili na drugi način ostanu bez iskaznice, moraju o tome odmah izvijestiti
direktora Zavoda.

(2) Nadzorniku
telekomunikacija i kontroloru radiofrekvencijskog spektra iz stavka 1. ovoga članka
izdat će se nova iskaznica nakon što izgub­ljena ili na drugi način nestala
iskaznica bude oglašena nevažećom u »Narodnim novinama«.

ZAMJENA ISKAZNICA

Članak 6.

Iskaznica državnog inspektora za telekomunikacije i iskaznica državnog
djelatnika koji obav­lja poslove kontrole radiofrekvencijskog spektra, koje su
izdane prema dosadaš­njem propisu, zamijenit će se iskaznicama propisanim ovim
Pravilnikom u roku od 60 dana od dana stupa­nja na snagu ovoga Pravilnika.

VOĐENJE POPISA IZDANIH ISKAZNICA

Članak 7.

(1) Zavod vodi popis izdanih iskaznica iz članka 1. ovoga Pravilnika,
koji sadrži upisni broj, ime i prezime, jedinstveni matični broj (JMBG) i radno
mjesto nosite­lja iskaznice, broj iskaznice, nadnevak izdava­nja iskaznice te
prostor za upis napomena.

(2) Popis iz stavka 1. ovoga članka Zavod je obvezan jedanput godiš­nje
dostav­ljati ministarstvu nadležnom za telekomunikacije.

STUPANJE NA SNAGU PRAVILNIKA

Članak 8.

(1) Stupa­njem na snagu ovoga Pravilnika prestaje važiti Pravilnik o
obrascu iskaznice državnog inspektora za telekomunikacije i obrascu iskaznice
državnog djelatnika koji obav­lja poslove kontrole radiofrekvencijskog spektra
(»Narodne novine«, br. 84/94.).

(2) Ovaj Pravilnik stupa na snagu osmoga dana od dana objave u »Narodnim
novinama«.

Klasa: 011-01/02-02/11
Urbroj: 530-01-02-1
Zagreb, 5. ožujka 2002.

Ministar
**mr. sc. Alojz Tušek**, v. r.

![](dodatni/357979.gif)
![](dodatni/357980.gif)

Pravilnik, NN 24/2002-546